CELEX: C2004/262/71
Language: el
Date: 2004-10-23 00:00:00
Title: Υπόθεση Τ-294/04: Αγωγή του Internationaler Hilfsfonds e. V. κατά της Επιτροπής των Ευρωπαϊκών Κοινοτήτων, που ασκήθηκε στις 23 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/37
            
         Αγωγή του Internationaler Hilfsfonds e. V. κατά της Επιτροπής των Ευρωπαϊκών Κοινοτήτων, που ασκήθηκε στις 23 Ιουλίου 2004
   (Υπόθεση Τ-294/04)
   (2004/C 262/71)
   Γλώσσα διαδικασίας: η γερμανική
   Το Internationaler Hilfsfonds e. V., Rosbach (Γερμανία), άσκησε αγωγή, στις 23 Ιουλίου 2004, κατά της Επιτροπής των Ευρωπαϊκών Κοινοτήτων ενώπιον του Πρωτοδικείου των Ευρωπαϊκών Κοινοτήτων.
   Πληρεξούσιος του προσφεύγοντος είναι ο Georg F. Kaltenecker, Rechtsanwalt.
   Το ενάγον ζητεί από το Πρωτοδικείο:
   
               —
            
            
               να υποχρεώσει την καθής να καταβάλει στο ενάγον 54 037,00 ευρώ προς αποκατάσταση της ζημίας την οποία τούτο υπέστη εκ της παράνομης συμπεριφοράς των οργάνων της Επιτροπής, να καταδικάσει δε την καθής στα έξοδα της διαδικασίας και τα έξοδα του ενάγοντος.
            
         Λόγοι της αγωγής και κύρια επιχειρήματα:
   Το ενάγον είναι γερμανική μη κυβερνητική οργάνωση και δρα στον ανθρωπιστικό τομέα.
   Το ενάγον προβάλλει ότι το Πρωτοδικείο, με την απόφασή του επί της υποθέσεως Τ-321/01 (1), αναγνώρισε τον παράνομο χαρακτήρα της εκ μέρους της Επιτροπής απορρίψεως δύο αιτήσεων συγχρηματοδοτήσεως που υπέβαλε το ενάγον και ακύρωσε την αντίστοιχη απόφαση της Επιτροπής. Το ενάγον ισχυρίζεται ότι κατά την προ της ασκήσεως της προσφυγής διαδικασία ενώπιον του Ευρωπαίου Διαμεσολαβητή υπέστη σημαντικές δαπάνες, το δε Πρωτοδικείο, στο πλαίσιο της δίκης επί της υποθέσεως Τ-321/01, δεν δέχθηκε τη δυνατότητα επιστροφής τους. Κατά συνέπεια, το ενάγον έχει ως μόνη διέξοδο την άσκηση αγωγής κατά της Επιτροπής στο πεδίο της εξωσυμβατικής ευθύνης του άρθρου 288, παράγραφος 2, ΕΚ.
   
      (1)  Απόφαση της 19.9.2003 επί της υποθέσεως Τ-321/01, Internationaler Hilfsfonds κατά Επιτροπής (δεν δημοσιεύθηκε ακόμη στη Συλλογή).